ΚΑΝΟΝΙΣΜΟΣ (ΕΚ) αριθ. 758/98 ΤΗΣ ΕΠΙΤΡΟΠΗΣ της 3ης Απριλίου 1998 για τροποποίηση του κανονισμού (ΕΚ) αριθ. 2300/97 όσον αφορά τις λεπτομέρειες εφαρμογής του κανονισμού (ΕΚ) αριθ. 1221/97 του Συμβουλίου σχετικά με τους γενικούς κανόνες εφαρμογής για τις ενέργειες, στόχος των οποίων είναι η βελτίωση της παραγωγής και της εμπορίας του μελιού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1221/97 του Συμβουλίου, της 25ης Ιουνίου 1997, σχετικά με τους γενικούς κανόνες εφαρμογής για τις ενέργειες, στόχος των οποίων είναι η βελτίωση της παραγωγής και της εμπορίας του μελιού (1), και ιδίως το άρθρο 5,

Εκτιμώντας:

ότι ο κανονισμός (ΕΚ) αριθ. 2300/97 της Επιτροπής (2), θεσπίζει τις απαραίτητες διατάξεις για την εφαρμογή των ενεργειών στόχος των οποίων είναι η βελτίωση της παραγωγής και της εμπορίας 7

ότι ο κανονισμός (ΕΚ) αριθ. 1221/97 προβλέπει ως τέλος της προθεσμίας τη 15η Οκτωβρίου κάθε χρόνου για την εκτέλεση των δαπανών των σχετικών με τις ενέργειες των εθνικών προγραμμάτων 7 ότι αρχής γενομένης από το δεύτερο χρόνο και προκειμένου να καταστεί δυνατό για τους εγκεκριμένους από τα κράτη μέλη οργανισμούς πληρωμής να τηρήσουν την προθεσμία αυτή θα πρέπει να καθορισθεί νωρίτερα η ημερομηνία κοινοποίησης των προγραμμάτων, καθώς και να ορισθεί μία προθεσμία για την εκτέλεση των ενεργειών των προγραμμάτων 7

ότι με την απόφαση του αριθ. 94/805/ΕΚ (3), το Συμβούλιο ενέκρινε ένα ειδικό πρόγραμμα στον τομέα της γεωργίας και της αλιείας (συμπεριλαμβανομένης και της γεωργικής βιομηχανίας, των τεχνολογιών τροφίμων, της δασοκομίας, της υδατοκαλλιέργειας και της γεωργικής ανάπτυξης) και ότι, σύμφωνα με τις διατάξεις του παραρτήματος ΙΙΙ του προγράμματος, τις σχετικές με τις λεπτομέρειες εφαρμογής, η συντονισμένη ενέργεια αριθ. FAIR5-PL97-3686, η επιλεγόμενη «συντονισμός της έρευνας για τον ολοκληρωμένο έλεγχο της ύπαρξης ακαριών Varroa στις μελοσσοκομικές αποικίες στην Ευρώπη» εφαρμόστηκε 7 ότι θα πρέπει επομένως να κοινοποιηθούν τα αποτελέσματα των μελετών εφαρμοσμένης ερεύνης στον τομέα της καταπολέμησης της βαρόασης που χρηματοδοτούνται στο πλαίσιο του κανονισμού (ΕΚ) αριθ. 1221/97 στην Επιτροπή, προκειμένου να ενσωματωθούν σ' αυτήν τη συντονισμένη ενέργεια 7

ότι θα πρέπει να διασφαλισθεί κατά την εκτέλεση των προγραμμάτων η συνοχή ανάμεσα στις ενέργειες των εθνικών προγραμμάτων και τα άλλα μέτρα τα οποία υπόκεινται στις διάφορες κοινοτικές πολιτικές, ειδικότερα τους κανονισμούς (ΕΚ) αριθ. 950/97 του Συμβουλίου της 20ής Μαΐου 1997, για τη βελτίωση της αποτελεσματικότητας των διαρθρώσεων της γεωργίας (4), (ΕΚ) αριθ. 951/97 του Συμβουλίου, της 20ής Μαΐου 1997, για τη βελτίωση των συνθηκών μεταποίησης και εμπορίας των γεωργικών προϊόντων (5), (ΕΚ) αριθ. 952/97 (6), όσον αφορά τους ομίλους παραγωγών και τις ενώσεις των 7 ότι, ιδίως, κάθε υπεραντιστάθμιση η οποία οφείλεται σε έναν συνδυασμό των ενισχύσεων και κάθε αντίφαση στον προσδιορισμό των ενεργειών πρέπει να αποφευχθούν 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του κρέατος πουλερικών και αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2300/97 τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

«Άρθρο 2

1. Τα κράτη μέλη κοινοποιούν τα προγράμματα στην Επιτροπή πριν από τις 15 Απριλίου κάθε χρόνου. Ωστόσο, για τον πρώτο χρόνο, η ημερομηνία αυτή αναβάλλεται για τις 15 Δεκεμβρίου 1997. Για το δεύτερο χρόνο, η ημερομηνία αυτή αναβάλλεται και ορίζεται στις 15 Μαΐου 1998.

2. Από το δεύτερο χρόνο, οι ενέργειες των προγραμμάτων θα πρέπει να εκτελούνται εξ ολοκλήρου πριν τις 31 Αυγούστου του χρόνου που ακολουθεί εκείνων της κοινοποίησης του προγράμματος και οι σχετικές πληρωμές θα πρέπει να διενεργούνται το αργότερο έως τις 15 Οκτωβρίου του ίδιου χρόνου.

3. Τα αποτελέσματα των μελετών εφαρμοσμένης ερεύνης στον τομέα της καταπολέμησης της βαρόασης κοινοποιούνται στην Επιτροπή εντός δύο μηνών μετά την προβλεπόμενη στο άρθρο 3 ημερομηνία του κανονισμού (ΕΚ) αριθ. 1221/97 προκειμένου να συμπεριληφθούν στην ανταλλαγή πληροφοριών της συντονισμένης ενέργειας αριθ. FAIR-PL97-3686 η οποία εκτελείται κατ' εφαρμογή του σημείου 3 του παραρτήματος ΙΙΙ της απόφασης 94/805/ΕΚ του Συμβουλίου της 23ης Νοεμβρίου 1994, για την έγκριση ενός ειδικού προγράμματος ερεύνης, τεχνολογικής ανάπτυξης και επίδειξης στον τομέα της γεωργίας και της αλιείας (συμπεριλαμβανομένης και της γεωργικής βιομηχανίας, των τεχνολογιών τροφίμων της δασοκομίας, της υδατοκαλλιέργειας και της γεωργικής ανάπτυξης) (1994 -1998) (*).

(*) EE L 334 της 22. 12. 1994, σ. 73.»

2. Στο άρθρο 4 προστίθεται η ακόλουθη παράγραφος:

«3. Η ίδια ενέργεια δεν μπορεί να αποτελέσει αντικείμενο πληρωμών συγχρόνως, στο πλαίσιο του κανονισμού (ΕΚ) αριθ. 1221/97 και στο πλαίσιο ενός καθεστώτος κοινοτικής ενίσχυσης δυνάμει των κανονισμών (ΕΚ) αριθ. 950/97 (*), (ΕΚ) αριθ. 951/97 (**) και (ΕΚ) αριθ. 952/97 (***).

(*) ΕΕ L 142 της 2. 6. 1997, σ. 1.

(**) ΕΕ L 142 της 2. 6. 1997, σ. 22.

(***) ΕΕ L 142 της 2. 6. 1997, σ. 30.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Απριλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 173 της 1. 7. 1997, σ. 1.

(2) ΕΕ L 319 της 21. 11. 1997, σ. 4.

(3) ΕΕ L 334 της 22. 12. 1994, σ. 73.

(4) ΕΕ L 142 της 2. 6. 1997, σ. 1.

(5) ΕΕ L 142 της 2. 6. 1997, σ. 22.

(6) ΕΕ L 142 της 2. 6. 1997, σ. 30.